Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2011/020 ES/Comunidad Valenciana footwear, Hispaania) /* COM/2012/0204 final */





SELETUSKIRI Eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe[1] punkti 28 kohaselt võib Globaliseerumisega Kohanemise Euroopa Fondi (EGF, edaspidi ka „fond”) paindlikkusmehhanismi kaudu kasutada igal aastal mahus, mis on kuni 500 miljoni euro võrra suurem finantsraamistiku vastavates rubriikides ettenähtust. Fondist toetuse saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2]. 28. detsembril 2011 esitas Hispaania taotluse EGF/2011/020 ES/Comunidad Valenciana Footwear, et saada fondist rahalist toetust seoses koondamistega 146 ettevõttest, mis tegutsevad NACE Revision 2 osa 15 (nahatöötlemine ja nahktoodete tootmine)[3] alal NUTS II tasandi piirkonnas Valencias (Comunidad Valenciana (ES52)) Hispaanias. Pärast taotluse põhjalikku läbivaatamist otsustas komisjon, et määruse (EÜ) nr 1927/2006 artikli 10 kohaselt on kõik kõnealuses määruses sätestatud tingimused rahalise toetuse saamiseks täidetud. TAOTLUSE KOKKUVÕTE JA ANALÜÜS Põhiandmed: || EGFi viitenumber: || EGF/2011/020 Liikmesriik: || Hispaania Artikkel 2 || (b) Asjaomased ettevõtted || 146 NUTS II piirkond || Comunidad Valenciana (ES52) NACE Revision 2 osa || 15 Nahatöötlemine ja nahktoodete tootmine Vaatlusperiood || 25.1.2011 – 25.10.2011 Individuaalsete teenuste osutamise algustähtaeg || 26.3.2012 Taotluse kuupäev || 28.12.2011 Koondamised vaatlusperioodil || 876 Eeldatav meetmetes osalevate koondatute arv || 350 Individuaalsete teenustega seotud kulud (eurodes) || 2 392 100 Fondi toetuse rakendamisega seotud kulud[4] (eurodes) || 118 000 Fondi toetuse rakendamisest tulenevad kulud (%) || 4,7 Kogueelarve (eurodes) || 2 510 100 Fondi toetus eurodes (65 %) || 1 631 565 1. Taotlus esitati komisjonile 28. detsembril 2011 ning sellele lisati täiendavat teavet kuni 23. veebruarini 2012. 2. Taotlus vastab fondi kasutamise tingimustele, mis on sätestatud määruse (EÜ) nr 1927/2006 artikli 2 punktis b, ning see on esitatud kõnealuse määruse artiklis 5 sätestatud kümnenädalase tähtaja jooksul. Koondamiste seos globaliseerumisest tingitud oluliste struktuurimuutustega maailmakaubanduses või ülemaailmse finants- ja majanduskriisiga 3. Seose loomiseks koondamiste ja globaliseerumise põhjustatud oluliste maailmakaubanduse struktuurimuutuste vahel on taotluses kirjeldatud Valencia piirkonnas toimunud koondamisi seoses märkimisväärsete muutustega jalatsitootmise jaotumises. Kolmandad riigid, eelkõige Hiina ja India, domineerivad järjest enam maailma jalatsikaubanduses ning sellised riigid nagu Vietnam ja Indoneesia suurendavad jätkuvalt oma osa maailma jalatsitootmises. 4. Hispaania väidab, et kättesaadavate andmete[5] kohaselt suurenes kolmandatest riikidest pärit jalatsite import ELi ajavahemikus 2006–2009 peaaegu 6 %, samas kui ELi eksport samal perioodil kahanes 16,4 %. Ekspordi kahanemise otsese tagajärjena vähenes ka jalatsitootjate arv EL 27-s: 2008. aastal oli Euroopa Liidus 24 000 tootjat, samas kui 2005. aastal oli neid veel 27 125. Sellisel ettevõtete arvu vähenemisel (11,58 %) oli otsene mõju tööhõivele. Ajavahemikus 2005–2008 kaotati selles majandussektoris 78 800 töökohta, mis moodustasid ligikaudu 20 % kõigist sektori töökohtadest. 5. Tõusutrendi järgis ka jalatsite import Hispaaniasse, kasvades ajavahemikus 2006‑2010 ligikaudu 20 %. Siiski oli impordi ja ekspordi tasakaalustamatusel Hispaania jalatsitööstusele suurem mõju kui ELile tervikuna: ajavahemikus 2006‑2010 kahanes tootjate arv 35,96 % (või 24,27 %, kui vaadelda vaid ajavahemikku 2006–2009) ning ettevõtete arv vähenes 2 283-lt 1 462-ni. Seetõttu langes tööhõive samal perioodil 31,80 % ja kaotati 10 663 töökohta. 6. Koondamised Hispaanias järgivad ELi jalatsitööstuse üldist suundumust, mille käigus viiakse enamik tootmise alatoiminguid madalamate tootmiskuludega kolmandatesse riikidesse ja ELi jäävad vaid suurema lisandväärtusega toimingud, nagu tootekujundus ja turundus. Koondamiste arvu tõendamine ja vastavus artikli 2 punktis b esitatud kriteeriumidele 7. Hispaania esitas kõnealuse taotluse määruse (EÜ) nr 1927/2006 artikli 2 punkti b sekkumiskriteeriumide alusel, mille kohaselt on fondist abi saamise tingimuseks vähemalt 500 töötaja koondamine üheksakuulise perioodi jooksul ettevõtetes, mis tegutsevad samas NACE Revision 2 osas liikmesriigi NUTS II tasandi ühes piirkonnas või kahes külgnevas piirkonnas. 8. Taotluses on märgitud 876 töötaja koondamine 146 ettevõttest, mis tegutsevad NACE Revision 2 osa 15 (nahatöötlemine ja nahktoodete tootmine) valdkonnas NUTS II tasandi piirkonnas Comunidad Valenciana (ES52) üheksakuulise vaatlusperioodi jooksul, mis kestis 25. jaanuarist 2011 kuni 25. oktoobrini 2011. Nendest koondamistest 862 arvutati määruse (EÜ) nr 1927/2006 artikli 2 teise lõigu teise taande kohaselt. Ülejäänud 14 koondamist määrati kindlaks kooskõlas sama lõigu kolmanda taandega. Komisjonile on esitatud artikli 2 lõike 2 teise lõigu kolmanda taande kohaselt vajalikud tõendid, et nimetatud koondamiste arv on tegelik koondamiste arv. Selgitus koondamiste ettenägematuse kohta 9. Hispaania ametiasutused väidavad, et jalatsitööstus oli juba teinud ümberkorraldused turu liberaliseerimisega toimetulemiseks, olles otsustanud keskenduda kõrge lisandväärtusega esemete tootmisele ja ekspordile. Majandus- ja finantskriisile eelnenud aastatel tõi selline lähenemine neile jätkusuutliku käibe. Samas järgnenud majanduskriis ja laenutingimuste karmistumine põhjustas paljudele keskmise ja väikese suurusega ettevõtetele tõsiseid raskusi, kuna neil ei olnud piisavalt finantspaindlikkust, et uutes, kahaneva ekspordi ja omamaise turu vastuolu tingimustes hakkama saada. Selle tulemuseks oli ettevõtete sulgemine. 188 ettevõtet, mis moodustas 16,64 % jalatsitootjate koguarvust Valencia piirkonnas, lõpetasid oma tegevuse ja sulgesid 2010. aastal, millega kaasnes ka töökohtade kadumine. Töötajaid koondanud ettevõtete andmed ning abi vajavate töötajate kirjeldus 10. Taotluses osutatakse 876 töötaja koondamisele järgmises 146 ettevõttes: Ettevõtted ja koondatud töötajate arv ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 PARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || ULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Ettevõtteid kokku: 146 || Koondamisi kokku: 876 || 11. Kõigile koondatud töötajatele antakse võimalus meetmetes osaleda. Seni EGFi juhtumite haldamise käigus omandatud kogemuste põhjal prognoosivad Hispaania ametivõimud, et EGFi meetmetes osalemise kasuks otsustab siiski hinnanguliselt ligikaudu 350 töötajat. 12. Nimetatud 876 töötajat jagunevad järgmiselt. Liik || Arv || Protsent Mehed || 465 || 53,03 Naised || 411 || 46,97 ELi kodanikud || 872 || 99,54 ELi mittekuuluvate riikide kodanikud || 4 || 0,46 15–24aastased || 27 || 3,08 25–39aastased || 427 || 48,74 40–54aastased || 336 || 38,36 55–59aastased || 65 || 7,42 üle 60aastased || 21 || 2,40 13. Elukutsete lõikes on jagunemine järgmine: Liik || Arv || Protsent Tehnikud || 8 || 0,91 Ametnikud || 45 || 5,14 Oskus- ja käsitöölised || 455 || 51,95 Lihttöölised || 368 || 42,00 14. Haridustaseme lõikes on jagunemine järgmine: Haridustase || Arv || Protsent Põhiharidus (kuni koolikohustuse lõppemiseni) || 362 || 41,32 Keskharidus || 59 || 6,74 Kolmanda taseme haridus || 27 || 3,08 Muu (mitteformaalne õpe) || 4 || 0,46 Vähese haridusega või varakult koolist väljalangenud || 424 || 48,40 15. Kooskõlas määruse (EÜ) nr 1927/2006 artikliga 7 on Hispaania kinnitanud, et fondi toetuse rakendamise eri etappides ja eelkõige sellele juurdepääsu puhul on kohaldatud ning kohaldatakse jätkuvalt meeste ja naiste võrdõiguslikkuse ning diskrimineerimisest hoidumise põhimõtteid. Asjaomase territooriumi ning selle asutuste ja huvirühmade kirjeldus 16. Koondamistega seotud territoorium kuulub NUTS II piirkonda Comunidad Valenciana ning hõlmab peamiselt NUTS III piirkonda kuuluva Alicante provintsi kolme maakonda (comarcas): Alto Vinalopó, Medio Vinalopó ja Bajo Vinalopó. 17. 11,5 % kõikidest Hispaania ettevõtjatest asub Valencia piirkonnas. 26 % piirkonna kõikidest töökohtadest on tootmissektoris, 60 % teenindussektoris, 10 % ehituses ja 4 % primaarsektoris. Valencia piirkonda iseloomustab selliste väikeste ja keskmise suurusega ettevõtete rohkus, mis on peamiselt spetsialiseerunud mööbli, jalatsite, tekstiilmaterjalide, keraamika ja mänguasjade tootmisele. Need tootmisalad on koondunud piiratud arvu omavalitsuste ümbrusse. 18. Peamised huvirühmad on Generalitat Valenciana (Valencia autonoomse piirkonna omavalitsus) ning eelkõige piirkondlik hariduse, täiendusõppe ja tööhõiveministeerium, SERVEF (autonoomse piirkonna tööhõiveamet), ametiühingud FIA-UGT-PV ja CCOO-PV[6]; ja Valencia piirkonna jalatsitootjate ühendus AVECAL. Koondamiste oodatav mõju kohalikule, piirkondlikule ja riigi tööhõivele 19. Hispaania on suuruselt teine jalatsitootja ELis, kes valmistab ligikaudu 25 % ELi jalatsite kogutoodangust. 64,43 % Hispaania jalatsitootjatest asub Valencia piirkonnas, seega on jalatsitootmisega seotud maailmakaubanduse struktuurimuutustel kohaliku tööhõive jaoks märkimisväärsed tagajärjed ja nende mõju Valencia piirkonnale on väga suur. Lisaks mõjutasid piirkonda veel neli massilise koondamise juhtumit[7], mille kohta esitati komisjonile EGFi toetuse taotlused. 20. Valencia piirkonnas kannatasid koondamiste tõttu enim Alto Vinalopó, Medio Vinalopó ja Bajo Vinalopó – kolm maakonda, mis sõltuvad tugevalt jalatsitootmisest. Võrreldes 2011. aastat 2009. aastaga, siis koondatud töötajate arv Alto Vinalpó maakonnas tõusis 83 % ja kahekordistus Medio Vinalpó ja Bajo Vinalpó maakonnas. Väljavaated koondatud töötajate tagasitoomiseks tööturule selles piirkonnas ei ole väga head, kuna Alto, Medio and Bajo Vinalopó maakondadele avaldasid mõju ka koondamised, mille kohta esitati kaks eespool nimetatud EGFi toetuste taotlust: EGF/2010/005/ES Comunidad Valenciana Natural Stone (528 koondamist kivilõikamise, -vormimise ja -viimistluse sektoris) ja EGF/2011/006 Comunidad Valenciana Construction (1 138 koondamist ehitussektoris). Rahastatav individuaalsete teenuste kooskõlastatud pakett ja selle hinnanguline kulude jaotus, sealhulgas selle täiendatavus struktuurifondidest rahastatavate meetmetega 21. Kõik loetletud meetmed koos moodustavad individuaalsete teenuste kooskõlastatud paketi, mille eesmärk on töötajate tagasitoomine tööturule. – Tutvustav kohtumine, teabetunnid ja nõustamine: See on esimene meede, mida kõigile koondatud töötajatele pakutakse ning see hõlmab järgmist: 1) teavet nõutavate oskuste, kvalifikatsiooni, pakutava nõustamise ja koolitusprogrammide kohta, toetusi ning stiimuleid; 2) töötajate erialase profiili väljaselgitamist, individuaalsete toetusmeetmete kindlaksmääramist ja kohaldamist; 3) tööintervjuude õpitubasid. Rollimängude abil õpivad osalejad, kuidas vältida tavalisemaid vigu, mida tööintervjuude käigus tehakse. – Aktiivse tööotsimise toetamine: meede hõlmab intensiivset tööotsimist, mis eeldab nii passiivset kui ka aktiivset kohalike ja piirkondlike tööhõivevõimaluste otsimist, tööotsimismeetodite õpitubasid ja juhendamist (st individuaalset tööotsimise jälgimist). – Jalatsitööstusega seotud kutseoskuste koolitus: see meede hõlmab osalejate koolitamist kutseoskustes, mida läheb vaja jalatsitööstuse kõrge lisandväärtusega ja seega parema konkurentsivõimega töökohtadel. Kuna enim hinnatud töökohad on enamasti seotud disaini ja turundusega, siis keskendub enamik koolitusi jalatsite tehnoloogiale, raalprojekteerimisele, jalgade biomehhaanikale, jalatsite võrdlusuuringutele jne. – Konkreetse eriala koolitus: see meede hõlmab osalejate koolitamist sellistes sektorites nagu põllumajanduslik toidutööstus, plastmassitööstus ning restorani- ja toitlustussektor, kus töökoha leidmise võimalused on olemas või tekivad lähemas või kaugemas tulevikus. – Ettevõtluse edendamine See hõlmab alljärgnevat. 1) Projektide ja ettevõtmiste nõustamist, mille eesmärgiks on arendada, luua ning juhendada elujõulisi äri- ja ettevõtlusprojekte. Juhendajad püüavad leida ärivõimalusi füüsilisest isikust ettevõtjate jaoks nii maakonnas kui ka selle ümbruses ning tutvustavad neid võimalusi osalejatele. 2) Nõustamist ettevõtte rajamise kohta: see meede abistab koondatud töötajaid, kes plaanivad luua oma äri; meede koosneb individuaalsest juhendamisest kogu äri rajamise protsessi ajal ning toetusest haldusnõuete täitmise osas. Võimalus saada individuaalset juhendamist jääb osalejatele kättesaadavaks kogu esimese aasta jooksul, millal nad tegutsevad füüsilisest isikust ettevõtjana. 3) Erikoolitused töötajatele, kes soovivad asutada oma ettevõtte. Koolitus hõlmab äriidee arendamist, kavandamist, teostatavusuuringuid, äriplaani koostamist ja rahastamist. – Horisontaalsete oskuste õpetamine, näiteks IKT baaskoolitus; isiklikule arengule suunatud koolitus, koolitused meeskonna juhtimise oskuste omandamiseks; koolitajate väljaõpetamine, mille eesmärgiks on anda vajalikud õpetamisoskused neile koondatud töötajatele, kes tööprofiili kohaselt võiksid töötada koolitajatena. – Värbamiseks ettevalmistav koolitus. Koolitus kavandatakse kohalike ettevõtete vajadusi silmas pidades, vastutasuks võtavad need ettevõtjad tööle vähemalt kolmandiku neist töötajatest, keda meetme raames koolitatakse. – Tööotsingutoetus: Töötajad, kes läbivad tööturule tagasitoomise programmi, saavad 400 eurot toetust ühekordse maksena. – Ettevõtte loomise toetus: töötajad, kes loovad tööturule naasmiseks oma ettevõtte, saavad ühekordset toetust 3 000 eurot. Selle stiimuli eesmärgiks on katta tegevuse alustamise kulud. – Toetus transpordikulude katteks: Transpordikulude katteks saavad meetmetes osalevad töötajad ühekordse makse kuni 300 eurot. – Töökohavahetuse toetus: Töötajatele, kes asuvad uuesti tööle töövõtjatena, makstakse kõige rohkem kuue kuu vältel 350 euro suurust igakuist palgatoetust. 22. Fondi toetuse rakendamisega seotud kulud, mis on taotluse hulka arvatud kooskõlas määruse (EÜ) nr 1927/2006 artikliga 3, koosnevad kuludest, mis on ette nähtud haldus- ja kontrollimeetmeteks ning teavitamiseks ja reklaamiks. 23. Individuaalsed teenused, mida kirjeldavad Hispaania ametiasutused, on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Hispaania ametiasutuste hinnangu kohaselt on teenuste kogumaksumus 2 392 100 eurot ja fondi toetuse rakendamisega seotud kulud moodustavad 118 000 eurot (4,7 % kogukuludest). Fondilt taotletav kogusumma on 1 631 565 eurot (65 % kogukuludest). Meetmed || Toetust vajavate töötajate hinnanguline arv || Hinnangulised kulud toetust vajava töötaja kohta (eurodes) || Kulud kokku (EGF ja riiklik kaasfinantseerimine) (eurodes) Individuaalsed teenused (määruse (EÜ) nr 1927/2006 artikli 3 esimene lõik) Tutvustav kohtumine, teabetunnid ja nõustamine (Acogida y orientación profesional) || 350 || 1 251[8] || 438 000 Aktiivne tööotsimise toetamine (Apoyo intensivo en la búsqueda de empleo) || 275 || 1 142[9] || 314 250 Jalatsitööstusega seotud kutseoskuste koolitused: (Formación para la recolocación en el sector del calzado) || 120 || 2 500 || 300 000 Koolitus konkreetse kvalifikatsiooni omandamiseks (Formación para la recolocación en otros sectores) || 150 || 2 500 || 375 000 Ettevõtluse edendamine (Formación y asesoramiento al emprendedor) || 50 || 3 825 || 191 250 Horisontaalsete oskuste koolitus: (Formación transversal para la mejora profesional) || 105 || 1 570 || 164 850 Värbamiseks ettevalmistav koolitus. (Formación para el empleo con prácticas) || 75 || 1 050 || 78 750 Tööotsingutoetus (Incentivo a la participación) || 350 || 400 || 140 000 Ettevõtte loomise toetus (Incentivo a la constitución de negocios) || 35 || 3 000 || 105 000 Toetus transpordikulude katteks (Ayudas por desplazamiento) || 320 || 300 || 96 000 Töökohavahetuse toetus (Incentivo a la inserción) || 90 || 2 100 || 189 000 Individuaalsed teenused kokku || || 2 392 100 Fondi toetuse rakendamisega seotud kulud (määruse (EÜ) nr 1927/2006 artikli 3 kolmas lõik) Ettevalmistav tegevus || || 0 Haldus || || 87 000 Teavitamine ja reklaam || || 21 000 Kontrollimeetmed || || 10 000 EGFi toetuse rakendamisega seotud kulud kokku || || 118 000 Eeldatavad kulud kokku || || 2 510 100 Fondi toetus (65 % kogukuludest) || || 1 631 565 24. Hispaania kinnitab, et eespool kirjeldatud meetmed täiendavad struktuurifondidest rahastatud meetmeid ning kasutusele on võetud meetmed topeltrahastamise ennetamiseks. Kuupäev(ad), millal alustati või kavatsetakse alustada individuaalsete teenuste osutamist asjaomastele töötajatele 25. Hispaania alustas asjaomastele töötajatele individuaalsete teenuste osutamist 26. märtsil 2012. Nimetatud teenused on osa individuaalsete teenuste kooskõlastatud paketist, mille kohta on fondile esitatud kaasrahastamistaotlus. Seega kujutab kõnealune kuupäev endast fondist saadava toetuse puhul toetuskõlblikkusperioodi algust. Menetlused tööturu osapooltega konsulteerimiseks 26. Esitatud taotlust arutati mitmel kohtumisel punktis 18 nimetatud tööturu osapooltega. 17. novembril 2011 ja 2., 14. ning 21. veebruaril 2012 peetud kohtumistel arutati tööturu osapooltega selliseid küsimusi, nagu integreeritud meetmepaketi sisu, rollide määramine ja ülesannete jaotamine, ning tegevuse ajakava koostamine. 27. Hispaania ametivõimud on kinnitanud, et riiklikes ja ELi õigusaktides sätestatud nõuded kollektiivse koondamise kohta on täidetud. Teave meetmete kohta, mis on siseriikliku õiguse või kollektiivlepingute kohaselt kohustuslikud 28. Seoses määruse (EÜ) nr 1927/2006 artiklis 6 sätestatud kriteeriumidega on Hispaania ametiasutused oma taotluses: · kinnitanud, et fondist saadav rahaline toetus ei asenda meetmeid, mis on riiklike õigusaktide või kollektiivlepingute kohaselt äriühingute vastutusalas; · tõendanud, et kavandatud meetmed on ette nähtud töötajate toetuseks ja neid ei kasutata äriühingute või sektorite ümberkorraldamiseks; · kinnitanud, et eespool nimetatud toetuskõlblikele meetmetele ei anta toetust muudest ELi rahalistest vahenditest. Haldus- ja kontrollsüsteemid 29. Hispaania teatas komisjonile, et rahalist toetust haldavad ja kontrollivad samad asutused, mis haldavad ja kontrollivad ESFi vahendeid. Korraldusasutuse vahendusasutus on Valencia autonoomse piirkonna rahandus- ja riigiministeeriumi Euroopa projektide ja fondide peadirektoraat[10]. Rahastamine 30. Hispaania taotluse põhjal on kavas fondist rahastada kooskõlastatud individuaalsete teenuste paketti (sealhulgas EGFi toetuse rakendamise kulud) 1 631 565 euro ulatuses, mis moodustab 65 % kogukuludest. Komisjoni kavandatav assigneering fondist põhineb Hispaania esitatud teabel. 31. Arvestades määruse (EÜ) nr 1927/2006 artikli 10 lõike 1 alusel fondist eraldatava toetuse maksimumsummat ja assigneeringute ümberpaigutamise võimalusi, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a. 32. Kavandatava rahalise toetuse puhul jääb enam kui 25 % fondi aastasest maksimumsummast kasutamiseks aasta viimasel neljal kuul kooskõlas määruse (EÜ) nr 1927/2006 artikli 12 lõikega 6. 33. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa kohta. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes esimesena asjakohasel poliitilisel tasandil kokkuleppe, teavitama oma kavatsustest teist eelarvepädevat institutsiooni ja komisjoni. Kui üks eelarvepädev institutsioon on eriarvamusel, kutsutakse kokku ametlik kolmepoolne kohtumine. 34. Samuti esitab komisjon ümberpaigutamise taotluse, et kirjendada 2012. aasta eelarvesse konkreetsed kulukohustuste assigneeringud, nagu on nõutud 17. mai 2006. aasta institutsioonidevahelise kokkuleppe punktis 28. Makseassigneeringute allikad 35. Fondi eelarverealt eraldatavat summat kasutatakse käesoleva taotluse jaoks vaja mineva 1 631 565 euro suuruse summa katmiseks. Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2011/020 ES/Comunidad Valenciana footwear, Hispaania) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta[11], eriti selle punkti 28, võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta[12], eriti selle artikli 12 lõiget 3, võttes arvesse Euroopa Komisjoni ettepanekut[13] ning arvestades järgmist: (1) Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda. (2) Fondi rakendusala on laiendatud nii, et alates 1. maist 2009 kuni 30. detsembrini 2011 esitatud taotluste puhul võib toetust anda ka töötajatele, kes on koondatud otseselt ülemaailmse finants- ja majanduskriisi tagajärjel. (3) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas. (4) Hispaania esitas 28. detsembril 2011 taotluse, et saada fondist rahalist toetust seoses koondamistega NACE Revision 2 osa 15 (nahatöötlemine ja nahktoodete tootmine) alla kuuluvas 146 ettevõttes, mis tegutsevad NUTS II tasandi piirkonnas Valencias (ES52), ning saatis täiendavat teavet taotluse kohta kuni 23. veebruarini 2012. Taotlus vastab rahalise toetuse kindlaksmääramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 1 631 565 euro eraldamiseks. (5) Seega tuleks Hispaania rahalise toetuse taotluse rahuldamiseks võtta kasutusele fondi vahendid, ON VASTU VÕTNUD KÄESOLEVA OTSUSE: Artikkel 1 Euroopa Liidu 2012. aasta üldeelarvest võetakse Globaliseerumisega Kohanemise Euroopa Fondi raames kasutusele 1 631 565 eurot kulukohustuste ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. [Brüssel/Strasbourg], Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT L 406, 30.12.2006, lk 1. [3] Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1). [4] Kooskõlas määruse (EÜ) nr 1927/2006 artikli 3 kolmanda lõiguga. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del Paķs Valenciano (MCA-UGT-PV) ja Comisiones Obreras del Paķs Valenciano (CC.OO.-PV). [7] KOM(2010) 216, KOM(2010) 613, KOM(2010) 617 ja COM(2012) 053. [8] Liikmesriigi esitatud tegelik hinnanguline kulu töötaja kohta on 1 251,4286 eurot. Lihtsama tabelis esitamise huvides on see arv ümardatud allapoole ilma, et oleks muudetud liikmesriigi arvutatud meetme hinnangulist kogukulu. [9] Kehtib sama mis eelmise märkuse puhul 1 142, 7272 eurot [10] Dirección General de Proyectos y Fondos Europeos de la Consellerķa de Hacienda y Administraciones Pśblicas de la Generalitat Valenciana. [11] ELT C 139, 14.6.2006, lk 1. [12] ELT L 406, 30.12.2006, lk 1. [13] ELT C […], […], lk […].